Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Turkki aloitti hyökkäyksen Koillis-Syyriaan.
Maa vannoo tuhoavansa kaikki alueella toimivat terrorijärjestöt.
USA:n presidentti Trump varoitti Turkin presidentti Erdogania -
menemästä liian pitkälle operaatiossaan, -
tai muuten Yhdysvallat aiheuttaisi tuhoisaa jälkeä Turkin taloudelle.
Valtaosa Israelin juutalaisista aloitti tänä iltana paaston -
osana juutalaisten pyhintä päivää, sovituspäivää eli jom kippuria.
Turkki aloitti eilen illalla hyökkäyksen Koillis-Syyriaan.
Paikallislähteiden mukaan Turkki avasi tykistötulen -
kohti Syyrian demokraattisten joukkojen (SDF) kohteita.
SDF on kurdijohtoinen liittouma, joka on toiminut -
USA:n johtaman Isisin-vastaisen liittouman tärkeimpänä maajoukkona.
Turkin presidentti Erdoganin mukaan USA ja Turkki neuvottelevat yhä -
Turkki―Syyria-rajalle perustettavasta "turvavyöhykkeestä", -
jota Turkki pitää elintärkeänä turvallisuusetunaan.
Erdogan korosti, että neuvottelut eivät silti vaikuta Turkin operaatioon.
Yhdysvaltojen ja Turkin delegaatiot ovat käyneet neuvotteluja.
Neuvottelut jatkuvat edelleen.
Niitä käydään yhtä määrätietoisesti -
kuin ennen eilisiltaista päätöstämmekin.
Päätös on siis tehty.
Olimme jo varoittaneet, että saatamme tulla jonakin yönä.
Erdogan kertoi matkustavansa Washingtoniin ensi kuussa -
ja aikovansa keskustella USA:n presidentti Trumpin kanssa -
Turkin ja Yhdysvaltain suhteista sekä alueellisista tapahtumista.
USA:n presidentti Trump vakuutti, ettei hänen päätöksensä -
vetää 50 Yhdysvaltain erikoisjoukkojen sotilasta Syyriasta tarkoita sitä, -
että hän olisi asettunut Turkin puolelle kurdien SDF-joukkoja vastaan.
Olemme olleet Syyriassa jo vuosia.
Meidän oli tarkoitus viipyä Syyriassa vain lyhyen aikaa, mennä ja tulla pois.
Tästä on jo vuosia. Meillä on vain 50 ihmistä alueella, -
enkä halua heidän loukkaantuvan tai kuolevan.
En halua meidän väellemme tapahtuvan mitään pahaa.
Sanoin presidentti Erdoganille: -
Älkää vahingoittako väkeämme, tai olette suurissa ongelmissa.
Trump sanoi varoittaneensa Turkkia menemästä liian pitkälle -
operaatiossaan, tai muuten maa joutuisi vastaamaan seurauksista.
Trump toisti, että joukkojen vetäminen tapahtuu turvallisuussyistä.
Hän korosti, että alueen maiden on aika hoidella Isis itse -
ja että amerikkalaissotilaiden on aika tulla kotiin.
Jos Turkki tekee mitään sellaista, mitä sen ei pitäisi tehdä, -
iskemme heidän talouteensa lujaa.
Meillähän on vain 50 sotilasta alueella.
Kyse on hyvin pienestä alueesta. Meillä on siellä vain 50 sotilasta.
En halua heidän joutuvan pahaan välikäteen.
Kaikki kunnioittavat maatamme jälleen.
Jos meidän on jostain syystä mentävä takaisin, -
koska pahoja asioita tapahtuu... Olemme yli 11 000 kilometrin päässä.
Isis on juuri siellä.
Isis koskettaa monia äsken mainitsemiani maita.
Iran on yksi esimerkki. Se vihaa Isisiä, Isis vihaa Irania.
Irak, Turkki, Syyria... hoitakoot ne Isisin.
Hoidelkoot ne sen.
Me haluamme tuoda sotilaamme takaisin kotiin.
On kulunut jo vuosia.
Eräs yhdysvaltalainen virkamieslähde kiisti kuitenkin, -
että USA olisi vetämässä sotilaansa Syyriasta välittömästi.
Nimettömänä pysyttelevän lähteen mukaan kyseiset 50 sotilasta -
siirretään Turkin rajalta USA:n muihin tukikohtiin Syyriassa.
Lähde korosti, että päätös ei tarkoita tuen antamista Turkin operaatiolle, -
vaan pikemminkin sen myöntämistä, että Turkki aikoo toimia, -
minkä johdosta USA:n sotilaat on vedettävä vaaravyöhykkeeltä.
Lähde huomautti: "Se, joka sanoo, että presidentti Trump -
on antanut Turkille luvan suorittaa verilöyly, on vastuuton."
Sitten Brysseliin. EU kehotti Turkkia malttiin.
EU varoitti, että vaikka Turkin turvallisuushuolet ovat oikeutettuja, -
sotilasoperaatio Syyriassa "pahentaisi siviilien kärsimystä, -
aiheuttaisi pakolaisuutta ja horjuttaisi tämänhetkisiä poliittisia ponnisteluja".
EU kehotti lisäksi Astana-osapuolia eli Venäjää, Irania ja Turkkia -
huolehtimaan vihollisuuksien päättämisestä, -
siviilien suojelemisesta ja avustusten perillepääsystä kaikkialle Syyriaan.
Israelin pääministeri Netanjahu kuvasi Israelin ja Venäjän suhdetta -
Israelin turvallisuuden kannalta ratkaisevan tärkeäksi asiaksi.
Netanjahu painotti juutalaisen uuden vuoden juhlatilaisuudessa, -
että yhteistyö ja koordinointi Venäjän kanssa on tärkeää myös jatkossa -
Israelia ympäröivien suurten haasteiden vuoksi.
Kävin tärkeän keskustelun Venäjän presidentin Vladimir Putinin kanssa.
Tavatessamme muutama viikko sitten-
keskustelimme Israelin turvallisuuden kannalta tärkeistä asioista.
Samoin tämä keskustelu oli turvallisuutemme kannalta tärkeä.
Ympärillämme on mittavia haasteita.
Yhteistyömme ja koordinointimme Venäjän kanssa -
on meille ratkaisevan tärkeää.
Jatkamme tätä tärkeää yhteydenpitoa.
Netanjahu mainitsi puheessaan myös Iranin aiheuttamat kasvavat haasteet.
Iran vaatii avoimesti Israelin tuhoa, ja siksi Israelin on puolustettava itseään-
määrätietoisesti ja kaikin tarvittavin keinoin, Netanjahu korosti.
Valtaosa Israelin juutalaisista aloitti tänä iltana paaston -
osana juutalaisten pyhintä päivää, sovituspäivää eli jom kippuria.
Israelin puolustusvoimat sulki turvallisuussyistä kaikki raja-asemat -
Länsirannan ja Gazan palestiinalaisalueille.
Ne avataan jälleen huomenna puoliltaöin.
Läpi päästetään vain humanitaariset, sairaus- ja muut poikkeustapaukset.
Poliisi ja rajavartiosto ovat valmiudessa Jerusalemin alueella.
Partiointia on lisätty alueilla, joissa on ollut levottomuuksia.
Lentoliikenne pysäytettiin Israelin kansainvälisellä lentoasemalla -
tänään klo 13.50. Liikenne käynnistyy uudelleen huomenna klo 22.30.
Uskonnolliset juutalaiset -
suorittivat tänään sovituspäivän edellä perinteisiä rituaaleja, -
joiden he uskovat korvanneen Raamatussa mainitut temppeliuhrit.
Näitä ovat mm. kanan heiluttaminen pään yllä -
sekä taskujen tyhjentäminen veteen sovitukseksi synneistä.
Kanan heiluttamisessa pään yllä eli kapparot-rituaalissa -
syntien uskotaan siirtyvän eläimeen.
Joka vuosi ennen jom kippuria -
meillä on mahdollisuus katua syntejämme perusteellisesti -
ja siirtää ne sitten joko kanaan tai rahaan.
Saamme monia syntejämme sovite- tuksi kaduttuamme niitä kunnolla.
Näin juuri tehdään tässä takanani.
Monet uskonnolliset juutalaiset suorittivat lisäksi Välimeren rannalla -
tashlich-rituaalin. Siinä taskut tyhjennetään virtaavaan veteen.
Tämä symboloi syntien heittämistä mereen.
Heitämme syntimme mereen.
Kiitos seurasta!
Sovituspäivän vuoksi TV7:n Israel-uutisia ei lähetetä huomenna.
Jatkamme jälleen 10. lokakuuta.
Toivotamme sujuvaa paastoa kaikille pyhäpäivää viettäville.
Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Torstaihin.
Suomennos: Sirpa Bågman